༄༅། །མཁྱེན་རབ་ཐུགས་རྗེའི་སྣང་བས་ངེས་ལེགས་
ལམ་བཟང་གསལ་མཛད་རྣམ་འདྲེན་མཆོག་སྤྲུལ་རིན་པོ་ཆེའི་ཞབས་དྲུང་དུ།
164

ཡིག་བསྐུར་རྣམ་བཞག་ཉེ་མཁོར་བརྗོད་པ་དབྱངས་ཅན་རྒྱུད་མངས།

ཞེས་སམ། ཡང་ན། མཁྱེན་ནུས་བརྩེའི་གཏེར་ཆེན་བསྟན་འགྲོའི་དཔུང་གཉེན་མཆོག་
གི་སྤྲུལ་པའི་སྐུ་རིན་པོ་ཆེའི་ཉེ་དྲུང་དུ། ཆེད་འབུལ། དེང་། བསོད་ནམས་དང་
ཡེ་ཤེས་ཀྱི་རྒྱ་མཚོ་གཏིང་དཔག་དཀའ་བ་ལས་འཁྲུངས་པའི་གསང་གསུམ་གོ་བི་
དཱ་རའི་ལྗོན་བཟང་མཁྱེན་དཔྱོད་ཀྱི་ཁོ་ལག་ཡོངས་སུ་གྲོལ་ཞིང༌། སྡེ་སྣོད་ཡལ་གའི་
ཕོན་པོར་རྒྱུད་སྡེ་གསེར་གྱི་སྙེ་མ་གཡུར་དུ་ཟ་བས་གདུལ་བྱའི་སྐྱེ་བོའི་དཔྱིད་དཔལ་
དར་ལ་དྲག་པར་འཚོ་ཞིང་གཞེས་པའི་གྲགས་སྙན་དྲི་བསུང་ཕྱོགས་བརྒྱར་འཐུལ་བ་
ནས་གསུང་སྐྱེས་ཉམས་མེད་གནང་འབྱོར་མོས་པའི་ངལ་འཚོའི་གྲིབ་བསིལ་གཅིག་
ཏུ་སྣུམ་པར་གྱུར། དྭགས་བརྒྱུད་ཀྱི་འབངས་སུ་སྐྱེས་པའི་སྙོམས་ལས་པའང༌།
སྐྱབས་གསུམ་ཐུགས་རྗེས་ཟོ་མདོག་བདེ་ཞིང་། བསྟན་འགྲོར་སྨན་པའི་ལྷག་བསམ་
ལྟར་དཀར་བས་ཐོས་བསམ་སྒོམ་སོགས་ཆོས་ལྡན་གྱི་འཇུག་པ་མཁོས་སྐྱེས་དུ་མཆིས།
མཚམས་ཞུ། སླད་མར་ཡང་། གསུང་རབ་གདམས་པར་ཤར་ཞིང་རྒྱལ་བསྟན་
ཀུན་ནང་འགལ་མེད་པར་གཟིགས་པ་ངེས་པ་དོན་གྱི་མཁས་གྲུབ་ཆེན་པོའི་གོ་འཕང་
བརྙེས་པས་བསྟན་པའི་ལང་ཚོ་གསོ་བའི་ཤེ་མོང་མངའ་བ། གང་གི་ཞབས་ཟུང་
ཕྱོགས་རེར་མ་ལྟུང་བའི་ཆོས་ཀྱི་ཁྲི་ཆེན་པོར་རྡོ་རྗེའི་སྐྱིལ་མོ་ཀྲུང་གཅིག་གིས་བསྐལ་
པའི་བར་དུ་བཞུགས་ཏེ་ཐེག་མཆོག་དབུ་མའི་སྒྲ་ཆེན་པོ་བསྒྲོགས་པ་ནས། འདིར་
ཡང་ཆོས་སྤྱན་རྡུལ་དང་བྲལ་བས་རྟག་ཏུ་བཙའ་བའི་ནང་གཤིམས་ཕེབས་ཚོགས་
ཆུ་འབབས་སུ་བསྩལ་བ་ཅི་ནས་ཞུ་སྤྲོ། ཞུ་འདེགས་ སོགས།
165

༼མ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

ཛམ་ཐང་ཆོས་རྗེ་ལྟ་བུའི་ཇོ་ནང་པའི་བླ་ཆེན་ལ།